
	Referat

	1. Godkendelse af dagsorden

	Valgudvalgets formand, Sten Bønsing, bød velkommen til Andrea Werner Iversen, som ny studenterrepræsentant i Valgudvalget. Andrea er sociologistuderende på 9. semester, og er indvalgt studenterrepræsentant i Aalborg Universitets bestyrelse. 

Dagsordenen blev herefter godkendt. 



	2. Godkendelse af delvalgene omfattet af ordinært valg 2026

	Valgsekretariatet præsenterede valgdata og delvalgene blev gennemgået, herunder ønskede ændringer. 
I SSH er det besluttet, at der kun skal være et studienævn pr. institut til efter- og videreuddannelserne, og at der skal være ét repræsentationsområde pr. uddannelse. Valgudvalget bemærkede, at der skal være opmærksomhed på, at alle uddannelser er repræsenteret.
I Studienævn for Internationale og Tværkulturelle Studier fjernes repræsentationsområdet BA i sprog og internationale studier, spansk, da uddannelsen lukkes.  VIP-repræsentanten for det pågældende repræsentationsområde i studienævnet er ligeledes udtrådt af organet. 

Valgsekretariatet vurderer ikke, at nogen af ændringsønskerne er i modstrid med gældende regler.
Valgudvalget bemærkede, at organerne skal være opmærksomme på, om alle vælgere er repræsenteret i
valget. Delvalgene blev godkendt under denne forudsætning.



	3. Godkendelse af tidsplan for ordinært valg 2026

	Tidsplanen for ordinært valg 2026 blev gennemgået. Tidsplanen er opdateret på baggrund af fristerne fra forrige valg og forslag til mødedatoer er valg ud fra tidsplanen.

Tidsplanen blev godkendt.


	4. Fastlæggelse af mødedatoer for resten af 2026

	Valgudvalget drøftede at flytte 2. møde fra kl. 11.00 til kl. 11.15 og godkendte enstemmigt ændringen.

Følgende mødedatoer ifm. ordinært valg 2026 blev godkendt:
· 1. møde: mandag d. 9. november klokken 12.30 til 14.00
· 2. møde: fredag d. 27. november klokken 11.15 til 12.45


	5. Orientering vedr. valgkommunikation 2025 v/Valgsekretariatet

	Valgsekretariatet orienterede om, at der i august måned blev afholdt ordinært møde i Studiemiljørådet, hvor ”Evaluering af AAU Valg” er et årligt tilbagevendende punkt. Evalueringen fokuserer på kommunikationsindsatserne, og Valgsekretariatet deltog således på mødet sammen med AAU Kommunikation, hvor de planlagte indsatser for 2026 også blev præsenteret, og hvor rådet fik mulighed for at komme med input forud for afviklingen af efterårets valg. 

Valgsekretariatet afholdt møde med AAU Kommunikation den 18. august 2026, hvor udkast til årets kommunikationsplan og nye tiltag blev drøftet. Der er en intention om, at der til AAU Valg 2026 i højere grad arbejdes med SoMe, herunder Instagram og LinkedIn, fremfor kommunikation på valghjemmesiden og AAU Update.  Kommunikationsmaterialet på SoMe vil have fokus på autentiske fortællinger fra de indvalgte studerenderepræsentanter i universitets råd og nævn, herunder indsigt og erfaringer fra deres arbejde i de forskellige råd og nævn.  
Der vil også være fokus på at nedbryde forestillingen blandt visse studerende om, at det kræver indgående forhåndskendskab til de styrende organer for at stille op til AAU Valg. 

Valgudvalget påpegede, at der tidligere har været uddelt informationsmateriale til de indvalgte studenterrepræsentanter for at forberede dem til deres arbejde i de styrende organer. Valgsekretariatet og AAU Kommunikation og Public Affairs kunne med fordel tage udgangspunkt i dette materiale i kommunikationsindsatsen i forbindelse med at nedbryde den føromtalte forestilling blandt de studerende.


	6. Eventuelt

	Formanden for valgudvalget orienterede kort om det ekstraordinære online møde i valgudvalget inden sommerferien, den efterfølgende behandling i Studiemiljørådet den 20. august samt det videre arbejde herefter. Der var fokus på de fire evalueringspunkter, som blev indsendt efter forrige valgdagsordenspunkter: 
1. Regler for ophæng af valgmateriale: Det er CAS, der fastsætter reglerne og tidspunktet for opsætning af plakater. Valgsekretariatet indkalder CAS til informations- og dialogmødet mellem studenterforeningerne og Valgsekretariatet, der forventes, afholdt primo oktober. Formålet med mødet vil blandt andet være at drøfte mulighederne for at fremrykke fristen for opsætning af valgmateriale, tidligere end de to uger inden stemmeafgivelsen til valget. 
2. Sammenligning med andre kandidater: I forbindelse med informations- og dialogmødet mellem Studenterforeningerne og Valgsekretariatet drøftes forslaget om udarbejdelse af et forståelsespapir for god valgskik med studenterforeningerne, med udgangspunktet i et tilsvarende papir fra Aarhus Universitet. Valgsekretariatet udformer papiret på baggrund af drøftelsen og input fra studenterforeningerne og publicere det efterfølgende på valghjemmesiden. 
3. Listeforbund: Et ønske fra studenterforeningerne om tidligere udtræden af listeforbund blev forkastet. Begrundelsen var, at vælgerne skal have klarhed over, hvordan deres stemme kan blive påvirket af listeforbund. Ønsket kan tages op igen efter behov fra studenterforeningerne.
4. Tidspunkt for valget: Et ønske fra studenterforeningerne om fremrykning af valget, for at få længere tid til at føre valgkamp. Muligheden for fremrykning af opstillings- og afstemningsperioden med én uge i forbindelse med AAU Valg 2027 drøftes med studenterforeningerne til informations- og drøftelsesmødet. 

